**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ 04.1.1-LVPA-V-115 PRIEMONĖS „AIE NAMŲ ŪKIAMS“ PROJEKTŲ ATRANKOS KRITERIJŲ DERINIMO LENTELĖ**

|  |  |  |
| --- | --- | --- |
| **Eil. Nr.** | **Pateiktos pastabos ir pasiūlymai** | **Išvadų, pasiūlymų ir pastabų vertinimai bei komentarai** |
| **Lietuvos Respublikos žemės ūkio ministerijos 2019 m. liepos 29 d. raštas Nr. 2D-2445 (11.16 E )** |
| 1. | Siūlome, priklausomai nuo priemonės tikslo, keisti vartojamą sąvoką daugiabučių butų savininkai į daugiabučių pastatų butų ar butų daugiabučiuose pastatuose savininkai. | **Atsižvelgta.**Projektų atrankos kriterijaus Nr. 2 pasirinkimo pagrindimas išdėstomas taip:„Atrinkus projektą, atitinkantį šio strateginio planavimo dokumento nuostatas, bus sudarytos sąlygos daugiabučių **pastatų** butų ir individualių namų savininkams įsirengti iki 10 kW galios atsinaujinančių išteklių energiją naudojančias technologijas, skirtas elektros energijos gamybai namų ūkių reikmėms, geografiškai nutolusiuose nuo suvartojimo vietos žemės sklypuose ar elektrinių parkuose. Taip pat daugiabučių **pastatų** butų savininkų poreikiams bus sudarytos sąlygos įsirengti iki 10 kW galios atsinaujinančių išteklių energiją naudojančias technologijas suvartojimo vietoje.“ |
| **Lietuvos energetikos instituto 2019 m. rugpjūčio 2 d. siūlymas** |
| 2. | Siūloma patikslinti atrankos kriterijaus Nr. 3 „Gyvenamojo ar sodo pastato (buto) apsirūpinimo šiluma būdas“ paaiškinimą: „Aukštesnis balas skiriamas fizinių asmenų projektams, kuriuose elektros energija iš atsinaujinančių išteklių gaminančios technologijos, bus skirtos prie centralizuotai tiekiamos ~~prie~~ šilumos sistemosneprijungtiems gyvenamiesiems pastatams (butams) **bei kitiems gyvenamiesiems pastatams (butams), jeigu centralizuoto šilumos tiekimo įmonė yra numačiusi pastatą (butą) atjungti nuo tinklų dėl optimizavimo ir yra atlikti pagrindžiantys techniniai ir ekonominiai skaičiavimai;**“ | **Neatsižvelgta.**Siekiant spartaus ir efektyvaus smulkių projektų administravimo, reikalingi faktą, bet ne būsimus nežinia ar įvyksiančius atsijungimo nuo centralizuoto šilumos tiekimo sprendimus, pagrindžiantys dokumentai. Prijungimo prie centralizuoto šilumos tiekimo sistemų faktas turi būti nesudėtingai (pvz. per Nekilnojamojo turto registrą) patikrinamas.  |
| **Lietuvos Respublikos aplinkos ministerijos 2019 m. rugpjūčio 7 d. raštas Nr. (52)-D8(E)-1667** |
| 3. | Siūlome aiškiai identifikuoti Pareiškėjo sąvoką, nustatant pagal kurią iš trijų priemonės „AEI namų ūkiams“ veiklų Pareiškėjas galės teikti paraišką. Nėra aišku ar Pareiškėjas pasinaudojęs parama pagal „Elektros energijos iš atsinaujinančių išteklių gamybos įrenginių įrengimas namų ūkiuose“ priemone ar pagal Klimato kaitos programos priemone „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas fizinių asmenų vieno ar dviejų butų gyvenamuose namuose, pakeičiant iškastinį kurą naudojančią energijos gamybą“ galės pretenduoti ir į paramą pagal priemonę „AEI namų ūkiams“. | **Neatsižvelgta.**Finansavimo gavėjas ir galimybės gauti finansavimą tiems subjektams, kurie yra gavę finansavimą iš Klimato kaitos programos bus apibrėžta Projektų finansavimo sąlygų apraše, tai nėra Projektų atrankos kriterijų dalykas. Energetikos ministerijos su Aplinkos ministerija derinamame 2014–2020 m. Europos Sąjungos fondų investicijų veiksmų programos prioritetų įgyvendinimo priemonių įgyvendinimo plane nurodyta, kad pagal 04.1.1-LVPA-V-115 priemonę „AIE namų ūkiams“ nebus finansuojami projektai, kuriems skirtas finansavimas pagal 04.1.1-LVPA-V-114 priemonę „Elektros energijos iš atsinaujinančių išteklių gamybos įrenginių įrengimas namų ūkiuose“. |
| 4. | Atkreipiame dėmesį, kad parama AEI technologijų diegimui, tarp jų ir saulės elektrinių įrengimui, daugiabučiuose namuose teikiama ir Daugiabučių namų atnaujinimo (modernizavimo) programos lėšomis. | **Atsižvelgta.**Projektų finansavimo sąlygų apraše bus nustatyta takoskyra tarp 04.1.1-LVPA-V-115 priemonės „AIE namų ūkiams“ ir Daugiabučių namų atnaujinimo (modernizavimo) projektų specialiųjų techninių reikalavimų. |
| **Lietuvos Respublikos aplinkos ministerijos Aplinkos projektų valdymo agentūros 2019 m. rugpjūčio 7 d. raštas Nr. (29-2-11)-APVA-1548** |
| 5.  | Siūlome pakeisti atrankos kriterijų „Atsinaujinančių išteklių energiją naudojančių technologijų galia“ nustatant balus už kiekvieną įrengtą/įsigytą atsinaujinančių energijos išteklių galios kW, pvz. iki 1 kW – 10 balų, iki 2 kW – 9 balai ir t.t. | **Neatsižvelgta.**Balai ir kriterijų svorio koeficientai bus nustatyti Projektų finansavimo sąlygų apraše. Projektų atrankos kriterijai atspindi koncepciją, kam teikiamas prioritetas. |
| **UAB Viešųjų investicijų plėtros agentūros 2019 m. rugpjūčio 8 d. raštas Nr. 2019/2-1019** |
| 6. | Priemonės remiamoje veikloje „Iki 10 kW galios AEI naudojančių technologijų, skirtų elektros energijos gamybai namų ūkių reikmėms, įrengimas geografiškai nutolusiuose nuo elektros energijos vartojimo žemės sklypuose“ siūlo neįvardinti, kad AEI jėgainė turi būti žemės sklype, nes tai suponuoja, kad pati jėgainė turi būti įrengta ant žemės, kai tuo tarpu užsienio praktikoje pasitaiko vis dažniau atveju, kai pvz. saulės elektrinės yra įrengiamos ant gamyklų stogų ar kitų statinių. Dėl to formuluotė, kad elektros energijos suvartojimas ir gaminimas yra geografiškai atskirtas, yra visiškai pakankama. Siūloma formuluotė „Iki 10 kW galios AEI naudojančių technologijų, skirtų elektros energijos gamybai namų ūkių reikmėms, įrengimas geografiškai nutolusiuose nuo elektros energijos vartojimo vietos“. | **Atsižvelgta.** Pakeista į formuluotę „Iki 10 kW galios AEI naudojančių technologijų, skirtų elektros energijos gamybai namų ūkių reikmėms, įrengimas geografiškai nutolusiose nuo elektros energijos vartojimo vietose“. |
| 7. | Kadangi LR atsinaujinančių išteklių energetikos įstatymo 20 (1) str. yra reikalavimas naudotis naujomis AEI jėgainėmis, priemonės remiamoje veikloje vietoje formuluotės „Iki 10 kW galios AEI naudojančių technologijų, skirtų elektros energijos gamybai namų ūkių reikmėms, įsigyjamas iš elektrinių parkų“ siūloma formuluotė „Iki 10 kW galios AEI naudojančių technologijų, skirtų elektros energijos gamybai namų ūkių reikmėms, įsigyjamas iš *naujai įrengtų* elektrinių parkų“. | **Neatsižvelgta.**Remiamos veiklos sutrumpintas aprašymas neturi apimti absoliučiai visų įstatyme nustatytų detalumų, be to elektrinių naujumo reikalavimas iš Atsinaujinančių išteklių energetikos įstatymo bus perkeltas į projektų finansavimo sąlygų aprašą. |
| 8. | Formuluotė „*Daugiabučiame pastate*“ apriboja, pvz. daliai daugiabučių priklauso ir parkavimo aikštelės, tai būtų sudaryta galimybė ir jose įrengti saulės elektrines, todėl priemonės remiamoje veikloje vietoje formuluotės „Įrengimas elektros energijos vartojimo vietoje daugiabučiame pastate“ siūloma formuluotė „Įrengimas elektros energijos vartojimo vietoje daugiabučiame pastate ar ant daugiabučio pastato, ar daugiabučio pastato teritorijoje“. | **Atsižvelgta.**Pakeista į formuluotę „Įrengimas elektros energijos vartojimo vietoje daugiabučiame pastate ar jo teritorijoje.“ |
| 9. | Siūloma neriboti iki 10 kW galios AEI, nes šiuo atveju kalbama apie suminę elektrinės galią, o ne apie daugiabučio namo (buto) savininko AEI jėgainės pajėgumus. Kitas svarbus argumentas, kad daugiabučiuose yra ribotas galimybės įsirengti AEI, dėl šios priežasties pačios pastato techninės galimybės ribos elektrinės galingumą.  | **Iš dalies atsižvelgta.**Veikla „Iki 10 kW galios AEI naudojančių technologijų, skirtų elektros energijos gamybai namų ūki~~ų~~**o** reikmėms:.*..“* patikslinta, nurodant, kad iki 10 kW galia skirta vieno namų ūkio poreikiams. |
| **VšĮ Lietuvos verslo paramos agentūros 2019 m. rugpjūčio 14 d. raštas Nr. R4-3934** |
| 10. | Pagal priemonę remiamos veiklos *„Iki 10 kW galios AEI naudojančių technologijų, skirtų elektros energijos gamybai namų ūkių reikmėms:**- įrengimas geografiškai nutolusiuose nuo elektros energijos vartojimo vietos žemės sklypuose<...>“*Siūlo tiksliau apibrėžti geografiškai nutolusius atstumus. | **Neatsižvelgta.**Formuluotė atitinka Atsinaujinančių išteklių energetikos įstatymo formuluotę. |
| 11. | Dėl kriterijaus Nr. 2. Siekiant, kad investicijos būtų efektyvios, siūlo finansuoti AIE naudojančias technologijas, skirtas tik ne žemesnės kaip C energetinio naudingumo klasės gyvenamiesiems pastatams (butams). | **Neatsižvelgta.**Ši priemonė orientuota ne tik į AIE plėtrą namų ūkių reikmėms, bet ir į tam tikrą siekiamą gaminančių vartotojų skaičių, todėl nėra tikslinga papildomomis sąlygomis dirbtinai riboti gaminančių vartotojų skaičiaus didėjimą. |
| 12. | Dėl kriterijaus Nr. 3.1. Projektų atrankos kriterijaus vertinimo aspektuose ir paaiškinimuose nurodyta, kad *<...>„aukštesnis balas skiriamas fizinių asmenų projektams, kuriuose elektros energiją iš atsinaujinančių išteklių gaminančios technologijos, bus skirtos prie centralizuotai tiekiamos prie šilumos neprijungtiems gyvenamiesiems pastatams (butams)“<...>*. Mano, kad toks vertinimas diskriminuojantis, nes daugelis butų gyventojų negali pasirinkti šildymo būdo, o atsijungti nuo centrinės šildymo sistemos (toliau – CŠS) labai sudėtinga.2. Projektų atrankos kriterijaus pasirinkimo pagrindime nurodyta<...>„*Atsižvelgiant į tai, kad elektra yra universaliausia energijos forma, kurią galima lengvai paversti bet kokia kita energijos forma, kuri paprastai naudojama buityje, būtent elektros energijos gamyba savo reikmėms gyvenamųjų namų sektoriuje yra* *labiausiai prie socialinės lygybės ir energijos nepritekliaus mažinimo prisidedanti priemonė“* <...>.Siekiant, kad priemonė labiausiai prisidėtų prie socialinės lygybės užtikrinimo, siūlo aukštesnį balą skirti projektams, kuriuose AIE technologijos bus skirtos prie CŠS prijungtiems gyvenamiesiems pastatams (butams). Tikėtina, kad aukštesnį balą suteikiant projektams, kuriuose AIE technologijos bus skirtos gyvenamiesiems pastatams, neprijungtiems prie CŠS, būtų paremtas ne skurdžiausias socialinis sluoksnis. 3.Siūlo prioritetą taikyti socialiai remtinų, daugiavaikių šeimų, turinčių invalidumą fizinių asmenų projektams. | **Neatsižvelgta.**1. Kriterijus nėra diskriminuojantis, juo siekiama teikti prioritetą tiems namų ūkiams, kurie savo energijos poreikiams tenkinti naudoja individualius energijos gamybos šaltinius, turinčius lokalią taršą, kas nėra visuomet efektyvu ir aplinką tausojantis sprendimas, pvz.: šilumos gamyba individualiame katile, karšto vandens gamyba, deginant kietą ir iškastinį kurą individualiame įrenginyje. Kriterijus teiktų pirmenybę tokių energijos gamybos būdų atsisakymui ir pakeitimui AIE naudojančia aplinkai draugiška technologija.2. Kadangi ši priemonė yra finansuojama iš Veiksmų programos 4.1.1. konkretaus uždavinio, kuriuo siekiama skatinti didinti AIE naudojimą, tuo pačiu mažinant CO2, tad projektų atrankos kriterijai yra parengti taip, kad labiausiai prisidėtų prie aukščiau minėtų tikslų, t.y. labiausiai prisidėtų prie energetikos sektoriaus tikslų pasiekimo.3. Žr. aukščiau 12.2. pastabos komentarą.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_